Predlog SKLEP SVETA o oblikovanju stališča, ki ga sprejme Evropska unija v okviru Generalnega sveta Svetovne trgovinske organizacije glede zahteve za oprostitev dodatnih avtonomnih trgovinskih preferencialov STO, ki jih Evropska unija odobri Pakistanu /* COM/2012/024 final - 2012/0008 (NLE) */





OBRAZLOŽITVENI MEMORANDUM 1. CILJ PREDLOGA Cilj tega predloga je oblikovati stališče Evropske unije v okviru Generalnega sveta Svetovne trgovinske organizacije (STO) glede zahteve za oprostitev dodatnih avtonomnih trgovinskih preferencialov STO, ki jih je Evropska unija odobrila Pakistanu, in tako Evropski uniji omogočiti, da se pridruži konsenzu o sprejetju te zahteve za oprostitev. Komisija je 14. oktobra 2010 sprejela predlog Uredbe Evropskega parlamenta in Sveta o uvedbi nujnih avtonomnih trgovinskih preferencialov za Pakistan ter se tako odzvala na poziv Evropskega sveta z dne 16. septembra 2010 po tako uničujočih poplavah v Pakistanu, kot jih še ni bilo. Razprave o tem predlogu se bodo v parlamentu in Svetu nadaljevale v kratkem. Da bi EU lahko zagotovila preferencialno obravnavo za uvoz s poreklom iz Pakistana, pri čemer iste preferencialne obravnave ne bi razširila na podobne izdelke s poreklom iz katere koli druge članice STO, mora STO odobriti oprostitev in s tem začasno prekiniti nekatere obveznosti STO, ki bi sicer veljale. EU je 18. novembra 2010 STO predložila zahtevo za oprostitev od določb člena I:1 in člena XIII GATT 1994 v potrebnem obsegu (v dokumentu G/C/W/640) in 26. oktobra 2011 prenovljeno zahtevo za oprostitev (v dokumentu G/C/W/640.Rev1). Ker z nekaterimi članicami STO še vedno potekajo dvostranski pogovori o tej zahtevi za oprostitev, bo druga prenovljena zahteva za oprostitev pravočasno predložena. 2. PRAVNA PODLAGA PREDLOGA Člen 218(9) Pogodbe o delovanju Evropske unije (PDEU) določa, da kadar mora organ, ustanovljen z mednarodnim sporazumom, sprejeti sklep s pravnim učinkom, Svet na predlog Komisije ali visokega predstavnika Unije za zunanje zadeve in varnostno politiko sprejme sklep o stališču, ki ga je treba zavzeti v imenu Unije. Odobritev oprostitve dodatnih avtonomnih trgovinskih preferencialov, ki jih Evropska unija odobri Pakistanu, spada na področje uporabe te določbe, ker sklep sprejme organ, ustanovljen z mednarodnim sporazumom (Generalni svet ali Ministrska konferenca STO), ki vpliva na pravice in obveznosti EU. 2012/0008 (NLE) Predlog SKLEP SVETA o oblikovanju stališča, ki ga sprejme Evropska unija v okviru Generalnega sveta Svetovne trgovinske organizacije glede zahteve za oprostitev dodatnih avtonomnih trgovinskih preferencialov STO, ki jih Evropska unija odobri Pakistanu SVET EVROPSKE UNIJE JE – ob upoštevanju Pogodbe o delovanju Evropske unije, in zlasti prvega pododstavka člena 207(4) Pogodbe v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) Evropska unija je v postopku sprejetja zakonodaje za odobritev dodatnih avtonomnih trgovinskih preferencialov Pakistanu. Brez oprostitve obveznosti Evropske unije iz odstavka 1 člena I Splošnega sporazuma o carinah in trgovini 1994 (GATT 1994) in člena XIII GATT 1994 v potrebnem obsegu je treba obravnavo z dodatnimi avtonomnimi trgovinskimi preferenciali razširiti na vse druge članice Svetovne trgovinske organizacije (STO). Zato je v skladu z odstavkom 3 člena IX Marakeškega sporazuma o ustanovitvi Svetovne trgovinske organizacije ustrezno zahtevati oprostitev od odstavka 1 člena I GATT 1994 in člena XIII GATT 1994 v potrebnem obsegu. (2) Evropska unija je takšno zahtevo prvič predložila 18. novembra 2010, prenovljeno zahtevo 26. oktobra 2011, Generalni svet STO pa bo o tem še razpravljal. (3) Zato je primerno oblikovati stališče Evropske unije glede navedene zahteve v okviru Generalnega sveta STO – SPREJEL NASLEDNJI SKLEP: Člen 1 Stališče, ki ga sprejme Evropska unija v okviru Generalnega sveta Svetovne trgovinske organizacije, je odobritev zahteve za oprostitev dodatnih avtonomnih trgovinskih preferencialov STO, ki jih Evropska unija odobri Pakistanu. To stališče izrazi Komisija. Člen 2 Ta sklep začne veljati z dnem sprejetja. V Bruslju, 30.1.2012 Za Svet Predsednik